Turovi
Turovi su naseljeno mjesto u općini Trnovo, Republika Srpska, Bosna i Hercegovina.  Turovi su 1992 godine bili najveće naseljeno mjesto prijeratne općine Trnovo sa 309 stanovnika od kojih jako mnogo mladog radno-sposobnog stanovništva, zaposleno u trnovskoj industriji Pilani, Ćilimari i Famosu, ali i u Sarajevu, sa jako velikim stočnim fondom preko 500 grla krupne (krave) i 2000 grla sitne stoke (ovce). Glavni put za planinu Treskavicu upravo vodi kroz ovo selo. Selo u kojem su snimane drame, dokumentarne emisije. Infrastruktura sela je bila jako razvijena, električna energija, voda iz dva pravca, asfaltni put, postojala je prodavnica mješovite robe, a bila je razvedena i telefonska mreža u odnosu na mnoga druga naselja u bližoj okolici Sarajeva. Domaćini su većinom svojim sredstvima i radnom snagom sebi obezbjeđivali infrastrukturu kako bi život za sebe i svoju djecu im bio dostaojan ljudskom biću. Svako domaćinstvo je imalo traktor sa priključcima koji su ima uveliko olakšavali svakodnevne poljoprivredne poslove. Danas je to povratničko selo u općini Trnovo-RS, s vrlo malim infrastrukturnim ulaganjima. U poslijeratnom periodu u predhodne 22 godine, kuće su obnovljene zahvaljujući donatorskim sredstvima, urađena je kanalizaciona mreža i ulična rasvjeta. U neposrednoj blizini Turova se nalaze Kazani, prirodni fenomen, stjena kroz koju je rijeka Željeznica pravila kamene kazane te slijevajući se iz kazana u kazan sebi napravila korito.